kardosdrur/scandi-wiki huggingface dataset:
Johan 4. af Nassau-Dillenburg

Johan 4. af Nassau-Dillenburg (født 1. august 1410 i Dillenburg, død 3. februar 1475 samme sted) var greve af Nassau-Dillenburg, Nassau-Breda, Vianden og Nassau-Dietz fra 1442 til 1475.

General for Burgund 
Johan 4. af Nassau-Dillenburg var general for Philip den gode og Karl den dristige af Burgund. Som tak fik han høje poster i hertugernes franske og nederlandske besiddelser.

Forældre 
Johan 4. var søn den velhavende Johanna van Polanen (1392–1445) (arving til Breda med mere) og Engelbert 1. af Nassau-Dillenburg.

Ægteskab og børn 
Johan 4. giftede sig med Maria af Loon-Heinsberg . Gennem hende kom flere besiddelser til huset Nassau. Parret fik seks børn. 
  
Engelbrecht 2. af Nassau arvede de nederlandske besiddelser, mens Johan 5. af Nassau-Vianden-Dietz arvede de tyske besiddelser. 

Personer i Nederlandenes historie
Ottoniske linje af Huset Nassau
Gary Johnson

Gary Earl Johnson (født 1. januar 1953 i Minot, North Dakota) er en amerikansk politiker. Han har tidligere været guvernør i delstaten New Mexico i perioden 1995-2003, valgt for det republikanerne.

Han var blandt de republikanske præsidentkandidater til det Amerikanske præsidentvalg 2012, men trak sig som republikansk kandidat i december 2011, for at søge kandidatur for det Libertarianske Parti, der er USA's tredjestørste parti. I 2016 stillede han igen op som libertariansk præsidentkandidat og opnåede 3,3% af de afgivne stemmer, over tre gange så mange som ved det foregående valg.

Referencer 

Personer fra Minot (North Dakota)
Guvernører i New Mexico
Amerikanske republikanske præsidentkandidater 2012
Præsidentkandidater fra USA 2016
Præsidentkandidater fra Det Libertarianske Parti (USA)
En helt almindelig familie

En helt almindelig familie er en dansk film fra 2020 og den blev instrueret af Malou Reymann. Kaya Toft Loholt modtog Bodilprisen for bedste kvindelige hovedrolle for sin rolle som Emma. og Reymann Talentprisen i 2021.

Medvirkende 
 Mikkel Boe Følsgaard som Thomas / Agnete
 Kaya Toft Loholt som Emma
 Rigmor Ranthe som Caroline, søster
 Neel Rønholt som Helle, mor
 Kristian Halken som Morfar

Referencer

Eksterne henvisninger 
 

Danske film fra 2020
Familiefilm fra Danmark
LGBT-relaterede film fra Danmark
Dansksprogede film
Film instrueret af Malou Reymann
Distrikt Hill Street

Distrikt Hill Street (originaltitel: Hill Street Blues) er en amerikansk politi-dramaserie, som første gang sendtes på NBC fra 1981 og vistes i 146 episoder i den bedste sendetid til 1987. Tv-seriens ophavsmænd er Steven Bochco og Michael Kozoll.

Distrikt Hill Street viser livet for personalet i et politidistrikt i en unavngiven amerikansk storby. Showet fik kritikerros og dens innovative produktion påvirkede mange efterfølgende dramatiske tv-serier produceret i Nordamerika. I sin debutsæson belønnedes serien med otte Emmy Awards, kun overgået af "Præsidentens mænd" for en debutsæson, og showet modtog i alt 98 Emmy Award nomineringer i løbet af dets levetid.

Eksterne henvisninger 
 

Amerikanske tv-serier fra 1980'erne
Tv-programmer fra NBC
Aldersrente

Aldersrente er et begreb brugt i Danmark om en statslig overførselsindkomst indført i 1922, der skulle støtte borgere i deres alderdom. Aldersrenten var en ved lov fastsat ydelse til borgere over 65 år under en vis indtægt. Den var dermed en forløber for folkepensionen.

Historie 

Aldersrenten blev vedtaget i rigsdagen, da der var en Venstreregering under Niels Neergaard, og loven kaldes derfor ofte Venstres lille socialreform, skønt flere af Venstres folk var utilfredse og snarere ønskede en socialforsikring, da de frygtede, at aldersrenten ville fjerne motivationen for arbejde.

Alderdomsunderstøttelsesloven der blev vedtaget i 1891, indeholdt ikke konkrete regler for hvor store beløb kommunerne skulle udbetale. Kommunen skulle dække halvdelen af udgiften og staten den anden halvdel.

Man havde ret til at modtage aldersrenten alt efter størrelsen af eventuelle andre indtægter. Aldersrenten afløste den tidligere aldersunderstøttelse gennem fattigvæsenet. I den tidligere ordning blev de gamles behov fastsat ved et skøn.

I 1930 anslog Frederik Zeuthen at omkring halvdelen af alle enlige og par over 65 levede helt eller delvis af aldersrenten, idet han deltog i 1½ års revisionsarbejde af aldersrenten i Socialministeriet omkring 1929. De samlede udgifter til aldersrenten var da på 60 millioner kr. 

I 1946-47 blev aldersgrænsen for at modtage aldersrente sat op fra 60 til 65 år. Samtidig forhøjedes satsen med 20 procent for borgere i hovedstaden og en del mere for borgere i landdistrikterne, hvor den kun var 2/3 af satsen i København.

Aldersrenten fortsatte indtil indførslen af folkepensionen i 1956, der til forskel fra aldersrenten var for alle borgere.

Fodnoter 

Alderdom
Overførselsindkomster
Ilmārs Bricis

Ilmārs Bricis (født 9. juli 1970 i Riga i Lettiske SSR) er en lettisk skiskytte, der har konkurreret siden 1990.

Bricis har deltaget i seks olympiske lege siden 1992 (1992, 1994, 1998, 2002, 2006 og 2010). Den bedste placering var en fjerdeplads i jagtstart i 2006.

Han har været mere heldig i mesterskabssammenhænge, hvor han har opnået to bronzemedaljer. Den første var ved VM i skiskydning 2001 i Pokljuka i 20 kilometersløbet, og den anden i sprint ved VM i skiskydning 2005 i Hochfilzen.

Ved Vinter-OL 2010 i Vancouver var Bricis og kælkeren Anna Orlova begge med til deres sjette olympiske lege. De er begge de første letter til at deltage seks gange ved OL, efter deres landsmand Afanasijs Kuzmins, som har deltaget otte gange. Bricis er den tredje skiskytte, der har deltaget seks gange ved OL, efter østrigeren Alfred Eder og britten Michael Dixon.

Kilder 
 Profil hos biathlonworld.com  
 

Personer fra Riga
Skiskytter fra Letland
Deltagere for Letland ved vinter-OL 1992
Deltagere for Letland ved vinter-OL 1994
Deltagere for Letland ved vinter-OL 1998
Deltagere for Letland ved vinter-OL 2002
Deltagere for Letland ved vinter-OL 2006
Deltagere for Letland ved vinter-OL 2010
Skiskytter ved vinter-OL 1998 
Skiskytter ved vinter-OL 2002 
Skiskytter ved vinter-OL 2006 
Skiskytter ved vinter-OL 2010
Gavutu

Gavutu er en lille ø i centralprovinsen af Salomonøerne. Den er ca. 500 meter lang og er en af Nggelaøerne (også kaldet Floridaøerne). 

Sammen med den nærliggende ø Tanambogo spillede den en vigtig rolle i slaget om Guadalcanal under 2. verdenskrig. I 1942 forsøgte japanerne at etablere en base for flyvebåde på øen. Den 7. – 9. august 1942 under Slaget om Tulagi og Gavutu–Tanambogo angreb og besatte amerikanske marinesoldater øen.

Salomonøerne
Tanambogo

Tanambogo er en lille ø i centralprovinsen af Salomonøerne. Den er en af Nggelaøerne (også kaldet Floridaøerne). 

Sammen med den nærliggende ø Gavutu spillede den en vigtig rolle i slaget om Guadalcanal under 2. verdenskrig. I 1942 forsøgte japanerne at etablere en base for flyvebåde på øen. Den 7. – 9. august 1942 under Slaget om Tulagi og Gavutu–Tanambogo angreb og besatte amerikanske marinesoldater øen.

Salomonøerne
Falsterske Fodregiment

Falsterske Fodregiment (1747 – 1981) var et infanteriregiment, der blev oprettet af kong Frederik 5. den 8. marts 1747 som Falsterske Gevorbene Infanteriregiment. Regimentet bestod af hvervet mandskab.

Regimentet fik garnison i København. I perioden 1758 til 1763 blev det på grund af krige i Europa flyttet til Rendsborg – for i 1763 på ny at vende tilbage til København.

I 1779 flyttedes regimentet til Aalborg – og fik navneforandring til Aalborgske Infanteriregiment, og herefter i 1790 3. Jydske Infanteriregiment og endnu senere 11. Liniebataljon – 11. Infanteri Regiment og 11. Bataljon.

I 1880 genindførtes regimentsopdelingen, og 11. Bataljon blev nu underlagt 10. Regiment med garnison i Nyborg.
 
1. november 1909 blev 11. Bataljon underlagt 8. Regiment som Liniebataljon. 

1. november 1922 blev den reservebataljon under samme regiment.

1 November 1932 blev 11. bataljon en linjebataljon under 4. Regiment.

1. november 1951 blev det gamle 5. Regiment ændret til et nyt 5. Regiment med 11. Bataljons historie.

I januar 1913 overførtes 5. Regiment til Vordingborg. Først til en midlertidig indkvartering og fra januar 1914 på den nybyggede Vordingborg Kaserne.

I november 1961 fik 5. Regiment sit gamle historiske navn tilbage: Falsterske Fodregiment. Året efter overrakte Kong Frederik IX regimentet dets nye fane, og i 1964 tildeltes regimentet mottoet "STÆRK OG SEJ" – et motto, som senere er overtaget af DANILOG.

Ved forsvarsforliget i 1976 blev Falsterske Fodregiment sammenlagt med Danske Livregiment. De sammenlagte regimenter blev garnisoneret på Vordingborg Kaserne.

I 1981 blev det besluttet, at der ved  Danske Livregiment alene skulle bestå af én bataljon – I/Danske Livregiment. Som følge heraf blev bataljonen I/Falsterske Fodregiment, der på dette tidspunkt udgjorde resterne af Falsterske Fodregiment, nedlagt.

Kilder 
 Fodregimentets historie 
Dronningens tro regimenter

Etableret i 1747
Ophørt i 1981
Nedlagte militære enheder fra Danmark
Wildstyle

Wildstyle (vild stil) er en kompliceret og indviklet form for graffiti. På grund af sin kompleksitet, er den ofte meget svær at læse af folk, som ikke er fortrolig med den. Normalt indeholder denne form for graffiti sammenvævede og overlappende bogstaver og former. Det kan omfatte pile, pigge og andre dekorative elementer afhængigt af den anvendte teknik. De mange lag og former gør denne typografi særdeles vanskelig at producere ensartet, hvilket er grunden til, at udvikle en original stil på dette område ses som en af de største kunstneriske udfordringer for en graffitikunstner. Wildstyle-"pieces" er også kendt som "burners", der betyder "varm" som ild. Wildstyle ses som en af de mest komplicerede og vanskelige tags og bruges ofte til at få en kunstners arbejde set (i stedet for et politisk budskab eller nogen anden form for budskab). Wildstyle kan forstås som en visualisering af hiphop-kulturens musik og dans, og pointen med teknikken er at bogstaverne skal "danse", være individuelle og "have fået en krop".

Hvem eller hvilke der opfandt wildstyle vides ikke. Wildstyle kan enten have en enkelt ukendt ophavsmand, eller være et kollektivt værk. Tidspunktet er dog kendt, den forekom ikke i New York før 1977.

Kildehenvisninger

Eksterne henvisninger 
Subway Art online 

Hiphop
Kunst
Graffiti
Esther Hansen

Esther Hansen (født 27. december 1936 i Gram, død 9. maj 1990) var en dansk håndboldspiller og atlet. Hun var medlem af Helsingør Idrætsforening.

Esther Hansen spillede 22 landskampe på Danmarks håndboldlandshold och gjorde 28 mål i perioden 1956-1969. Hun var med til at vinde det nordiske mesterskab i Finland 1956 og Island 1964. Hun med til at spille Danmark till en 5. plads ved VM i 1957 i Jugoslavien, hvor hun spillede en kamp i den indledende runde mod Østrig. Det blev atter en 5.plads ved VM 1965 i Vesttyskland, hvor hun spillede en kamp i den indledende runde mod Jugoslavien. Det blev till et DM med Helsingør sæsonen 1962-63

I 1956 præsenterede Esther Hansen nogle for den tid, fornemme resultater, med 2.31,4 på 800 meter blev bun bronzemedaljør ved Danske mesterskaber i atletik og slog sjællandsk rekord. I 1957 blev hendes 800 meter tid forbedrt til 2.25,0, hvilket rakte til DM-sølv. Samme år viste hun sin alsidighed ved at vinde sjællandsmesterskabet i ottekamp. Året efter blev hendes personlige rekord på 800 meter forbedred endnu engang, så den derefter var 2.24,4. Esther Hansen havde mange talenter. I 1958 blev hun således nummer to ved DM i kuglestød med 10,89. Året efter blev hun sjællandsmester i spydkast med et kast på 35,60, et resultat som hun senere på året forbedrede til 36,16. Samme år blev det også til 11,04 i kuglestød og 33,00 i diskoskast. Hun satte flere sjællandsrekorder og fik en landskamp.

Danske mesterskaber i atletik 
  1958 Kuglestød 10,89
  1957 800 meter 2:25.2
  1956 800 meter 2:31.4

Eksterne henvisninger 
 DAF i tal – Esther Hansen
 HIF Atletik: Historie 
 DAME A-LANDSHOLDSPILLERE ESTHER HANSEN

Håndboldspillere fra Danmark
Håndboldspillere fra Helsingør IF
Atleter fra Helsingør IF
Diskoskastere fra Danmark
Kuglestødere fra Danmark
Mellemdistanceløbere fra Danmark
Birthe Kristiansen

Birthe Kristiansen er en tidligere dansk atlet. Hun var medlem af Frederiksberg IF.

Danske mesterskaber 
  1958 80 meter hæk 12,6

Eksterne henvisninger 
 DAF i tal – Birthe Kristiansen

Hækkeløbere fra Danmark
Atleter fra Frederiksberg IF
Lien (Skallerup)

Lien er en ca. 5 km lang indlandsskrænt der går fra Skallerup Strand nord for  Lønstrup op til klitområdet ved Kærsgård Strand. For 5-7.000 år siden var Lien en kystklint ud mod stenalderhavet. Landhævningen og havaflejringer har senere et fladt forland, som nu er tæt bebygget med sommerhuse. 

Lien afgræsses af kvæg og heste, og er furet af regnkløfter og  et par små vandløb, Knoldebæk og Hunderup Bæk.  Store dele af skrænten er dækket af krat af havtorn og  hyld mm.

Ca. 64 ha. af Lien   blev fredet i 1963, hvilket har holdt skrænten fri for bebyggelse. Samtidig skaber fredningen en naturforbindelse mellem to andre fredninger: Kærsgård Strand og Liver Å  og Skallerup Indlandsklitter.

Eksterne kilder og henvisninger

 Om fredningen på Danmarks Naturfredningsforenings websted

Fredede arealer i Danmark
Lokaliteter i Hjørring Kommune
Jytte Kort

Jytte Kort Rasmussen (1935) er en tidligere dansk atlet. Hun var medlem af Amager IF.

Jytte Kort var i en periode indehaver af den danske femkampsrekord. Hun fik Amager Bladets idrætspris 1958.

Internationale mesterskaber 
 1958 EM 400 meter 57,9
 1958 EM 800 meter 2:16,4

Danske mesterskaber 

  1959 800 meter 2:18,6
  1958 800 meter 2:20,0
  1958 Femkamp
  1957 800 meter 2:22,6
  1956 800 meter 2:28,0

Eksterne henvisninger 
 Statletik.dk Profil – Jytte Kort 

Mangekæmpere fra Danmark
Atleter fra Amager Idræts Forening
Mellemdistanceløbere fra Danmark
Birthe Andersen

Birthe Andersen er en tidligere dansk atlet. Hun var medlem af Åbyhøj IF.

Danske mesterskaber 
  1963 Højdespring 1,58
  1958 Længde 5,23
  1958 Højdespring 1,48
  1957 Højdespring 1,50

Eksterne henvisninger 
 DAF i tal – Birthe Andersen
 Arosfame – Birthe Andersen

Højdespringere fra Danmark
Atleter fra Åbyhøj IF
Længdespringere fra Danmark
Lis Carlsen

Lis Carlsen er en tidligere dansk atlet. Hun var medlem af SAGA.

Danske mesterskaber 
  1959 800 meter 2:19,6
  1958 800 meter 2:25,4

Eksterne henvisninger 
 DAF i tal – Lis Carlsen

Mellemdistanceløbere fra Danmark
Atleter fra SAGA
Gunnie Nortov

Gunnie Schreiner født Nortov 29. november 1940 på Frederiksberg er en tidligere dansk atlet. Hun var medlem af Frederiksberg IF.

Danske mesterskaber 
  1961 800 meter 2:35,3
  1958 800 meter 2:42,3

Eksterne henvisninger 
 DAF i tal – Gunnie Nortov

Mellemdistanceløbere fra Danmark
Atleter fra Frederiksberg IF
Atleter fra Københavns IF
Lis Frederiksen

Lis Frederiksen  er en tidligere dansk atlet. Hun var medlem af Viborg Atletikforening.

Danske mesterskaber 
  1959 Kuglestød 11,48
  1959 Længdespring 5,22
  1959 Ottekamp 6246 point.
  1958 Længdespring 5,17
  1958 Kuglestød 11,48

Eksterne henvisninger 
 DAF i tal – Lis Frederiksen

Atleter fra Viborg AM
Kuglestødere fra Danmark
Længdespringere fra Danmark
Mangekæmpere fra Danmark
Danskere i 1900-tallet
Tove Larsen (atlet)

Tove Larsen  (født 1937) er en tidligere dansk atlet. Hun var medlem af Esbjerg AF.

Tove Larsen vandt seks danske mesterskaber og nåede syv landskampe.

Danske mesterskaber 
  1958 100 meter 12,5
  1958 200 meter 26,5
  1958 80 meter hæk 12,7
  1957 100 meter 12,7
  1957 200 meter 26,0
  1957 Længdespring 5,04
  1956 Ottekamp 5562p
  1956 100 meter 12,9
  1956 200 meter 26,4
  1956 Ottekamp 5617p
  1955 200 meter 26,7
  1955 Længdespring 5,24
  1955 100 meter 12,6
  1954 60 meter 7,8
  1954 100 meter 13,0
  1954 200 meter 26,7
  1954 60 meter 8,1
  1954 Længdespring 5,04
  1953 100 meter 13,1

Personlige rekorder 
 60 meter: 7,6 1955
 100 meter: 12,4 1957
 200 meter: 26,0 1957
 400 meter: 60,7 1958
 800 meter: 2.20,0 1955
 80 meter hæk: 12,7 1958 ?
 Højdespring: 1,45 1958
 Længdespring: 5,35 1956
 Kuglestød: 9,28 1956
 Spydkast: 34,65 1955

Eksterne henvisninger 
 DAF i tal – Tove Larsen
 Esbjerg Atletik TOP 50

Sprintere fra Danmark
Atleter fra Esbjerg AF
Længdespringere fra Danmark
Ani Nielsen

Ani Nielsen (født 1938) er en tidligere dansk atlet. Hun var medlem af Ben Hur.

Danske mesterskaber 
  1958 100 meter 12,4
  1958 200 meter 26,3

Personlige rekorder 
 100 meter: 12,4 1958
 200 meter: 25,8 1958

Eksterne henvisninger 
 DAF i tal – Ani Nielsen

Sprintere fra Danmark
Atleter fra Ben Hur
SAGA

SAGA (FDF-Samvirkets Atletik- og Gymnastik Afdeling) er en dansk idrætsklub hjemmehørende på Frederiksberg i København. 

Klubben blev stiftet i 27. oktober 1943 af 12 kammerater fra FDF-samvirket, der mødtes til motionsgymnastik på Duevej Skole. De havde på dette tidspunkt ikke tækten at klubben skulle udvikle sig hen mod en forening med såvel motions- som konkurrence idræt.
FDF-Samvirket har stadig et medlem i klubbens Repræsentantskab.

Klubben startede med motionsgymnastik senere kom atletik og håndbold til som nye afdelinger. håndboldafdelingen fusionerede i 1988 med Frederiksberg Idræts-Forening. Klubben har nu to afdelinger: Gymnastik og atletik.

Klubbens DM-medaljer

Atletik 
  1971 4 x 400 meter Mænd 3:24,1 
  1959 800 meter Lis Carlsen 2:19,6 
  1958 800 meter Lis Carlsen 2:25,4 
  1955 Spydkast Bente Nielsen 34,74

Håndbold 
  Mænd 1978-1979 
  Mænd 1976-1977

Kendte idrætfolk 
 Morten Stig Christensen
 Henrik Jacobsgaard
 Keld Nielsen 
Thomas Pazyj
Leif Mikkelsen

Eksterne henvisninger 
 SAGAs hjemmeside 
 DAF i tal – SAGA
 sports.org – SAGA

Atletikklubber i Danmark
Gymnastik i Danmark
Sportsklubber i København
Frederiksberg
Etableret i 1943
American Association 1889

American Association 1889 var den ottende sæson i baseballligaen American Association. Ligaen havde deltagelse af otte hold, som hver skulle spille 140 kampe i perioden 17. april – 15. oktober 1889. I forhold til sæsonen før havde Columbus Solons erstattet Cleveland Forest Citys, som skiftede til National League efter 1888-sæsonen.

Mesterskabet blev vundet af Broolyn Bridegrooms, som vandt 93 og tabte 44 kampe, og som dermed sikrede sig sit første mesterskab i American Association. Efter sæsonen skiftede holdet til National League, hvor det blev mester allerede i sin første sæson.

Resultater

Kilder / eksterne henvisninger 

 Retrosheet – The 1889 Season 
 Baseball Reference – 1889 American Association Team Statistics and Standings 
 Baseball Almanac – Year In Review : 1889 American Association

Baseball i 1889
Sæsoner i American Association (1882-91)
American Association 1890

American Association 1890 var den niende og næstsidste sæson i baseballligaen American Association. Ligaen havde deltagelse af otte hold, som hver skulle spille 140 kampe i perioden 17. april – 15. oktober 1890. Ligaen blev presset af den samtidige oprettelsen af Players' League og var så småt begyndt at gå i opløsning, og i forhold til sæsonen før havde fire hold forladt ligaen. Brooklyn Bridegrooms og Cincinnati Reds var skiftet til National League, Baltimore Orioles var skiftet til Atlantic Association, mens Kansas City Cowboys var lukket. Holdene blev erstattet af Rochester Broncos, Syracuse Stars og Toledo Maumees, som alle tre kom fra International Association, samt det nyetablerede Brooklyn Gladiators. Sidstnævnte var dog skarp konkurrence med to andre hold fra Brooklyn, Brooklyn Bridegrooms i National League og Brooklyn Ward's Wonders i Players' League, og forlod ligaen i løbet af sæsonen og blev erstattet af Baltimore Orioles, der dermed vendte tilbage fra Atlantic Association.

Mesterskabet blev vundet af Louisville Colonels, som vandt 88 og tabte 44 kampe, og som dermed sikrede sig sit første mesterskab i American Association. Sæsonen inden var Colonels sluttet på sidstepladsen i ligaen.

Resultater

Kilder / eksterne henvisninger 

 Retrosheet – The 1890 Season 
 Baseball Reference – 1890 American Association Team Statistics and Standings 
 Baseball Almanac – Year In Review : 1890 American Association

Baseball i 1890
Sæsoner i American Association (1882-91)
American Association 1891

American Association 1891 var den tiende og sidste sæson i baseballligaen American Association. Ligaen havde deltagelse af otte hold, som hver skulle spille 140 kampe i perioden 8. april – 6. oktober 1891. I forhold til sæsonen før havde fire hold forladt ligaen. Philadelphia Athletics, Syracuse Stars og Toledo Maumees var lukket, mens Rochester Broncos var skiftet til Eastern Association. Holdene blev erstattet af Boston Reds og Philadelphia Athletics, som begge kom fra den nedlagte Players' League, samt de nyetablerede Washington Statesmen og Cincinnati Kelly's Killers. Sidstnævnet trak sig imidlertid i løbet af sæsonen og blev erstattet af Milwaukee Brewers, som kom fra Western League.

Mesterskabet blev vundet af Boston Reds, som vandt 93 og tabte 42 kampe, og som dermed sikrede sig sit første mesterskab i American Association.

Efter sæsonen blev ligaen nedlagt, men fire af holdene fortsatte den efterfølgende sæson i National League: Baltimore Orioles, Louisville Colonels, St. Louis Browns og Washington Statesmen. De resterende fem hold lukkede efter sæsonen: Boston Reds, Cincinnati Kelly's Killers, Columbus Solons, Milwaukee Brewers, Philadelphia Athletics.

Resultater

Kilder / eksterne henvisninger 

 Retrosheet – The 1891 Season 
 Baseball Reference – 1891 American Association Team Statistics and Standings 
 Baseball Almanac – Year In Review : 1891 American Association

Baseball i 1891
Sæsoner i American Association (1882-91)
Naereo chagi

Neareo chagi er inden for taekwondo en betegnelse for et nedadgående spark, hvor man går efter kravebenet eller næsen. Udføres sparket helt korrekt vil det brække disse knogler.

Taekwondo
Spark
National League 1885

National League 1885 var den tiende sæson i baseballligaen National League, og ligaen havde deltagelse af otte hold, der hver skulle spille 112 kampe i perioden 30. april – 10. oktober 1885. I forhold til sæsonen før havde Cleveland Blues forladt ligaen for at blive fusioneret med Brooklyn Grays i American Association. I stedet optog ligaen St. Louis Maroons fra Union Association.

Mesterskabet blev vundet af Chicago White Stockings, som vandt 87 og tabte 25 kampe, og som dermed vandt National League for femte gang – de første gange var i 1876, 1880, 1881 og 1882.

Resultater

Kilder / eksterne henvisninger 

 Retrosheet – The 1885 Season 
 Baseball Almanac – Year In Review : 1885 National League 

Baseball i 1885
Sæsoner i National League
National League 1886

National League 1886 var den 11. sæson i baseballligaen National League, og ligaen havde deltagelse af otte hold, der hver skulle spille 126 kampe i perioden 29. april – 11. oktober 1886. I forhold til sæsonen før var holdene Providence Grays og Buffalo Bisons blevet lukket, og som erstatning optog ligaen to nydannede hold, Kansas City Cowboys og Washington Nationals.

Mesterskabet blev vundet af Chicago White Stockings, som vandt 90 og tabte 34 kampe, og som dermed vandt National League for anden sæson i træk og sjette gang i alt – de første fem gange var i 1876, 1880, 1881, 1882 og 1885.

Resultater

Kilder / eksterne henvisninger 

 Retrosheet – The 1886 Season 
 Baseball Almanac – Year In Review : 1886 National League 

Baseball i 1886
Sæsoner i National League
National League 1887

National League 1887 var den 12. sæson i baseballligaen National League, og ligaen havde deltagelse af otte hold, der hver skulle spille 126 kampe i perioden 28. april – 8. oktober 1887. I forhold til sæsonen før var holdet Kansas City Cowboys blevet lukket, og som erstatning optog ligaen Pittsburgh Alleghenys fra American Association. Endvidere var St. Louis Maroons flyttet til Indianapolis og spillede herefter under navnet Indianapolis Hoosiers.

Mesterskabet blev vundet af Detroit Wolverines, som vandt 79 og tabte 45 kampe, og som dermed vandt National League for første gang.

Resultater

Kilder / eksterne henvisninger 

 Retrosheet – The 1887 Season 
 Baseball Almanac – Year In Review : 1887 National League 

Baseball i 1887
Sæsoner i National League